rejauldu/bengali-wikipedia huggingface dataset:
ভারত ক্রিকেট দল দুইটি টেস্ট ম্যাচ ও একটি আন্তর্জাতিক ম্যাচ খেলতে ২০০৭ সালের মে মাসে বাংলাদেশ সফর করে। সফরের প্রথম ম্যাচ মে'র ১০ তারিখে খেলা হয়, যাতে ভারত ৫ উইকেটে জয় লাভ করে। সিরিজের দ্বিতীয় ম্যাচে গৌতম গম্ভীরের শতকের সৌজন্যে ভারত ৪৬ রানের জয় পায়। তৃতীয় ম্যাচের দিন ঘূর্ণিঝড় আকাশের কারণে বিরতিহীন বৃষ্টিপাত হয়, যা সেদিন বাংলাদেশের দক্ষিণে আঘাত হানে। ফলে তৃতীয় ম্যাচে বাতিল হয়ে যায়। ভারতীয় উইকেটরক্ষক মহেন্দ্র সিং ধোনি ওডিআই সিরিজ সেরার পুরস্কার লাভ করেন। তিনি ওডিআই সিরিজে শীর্ষ রান সংগ্রহ করেন ও স্ট্যাম্পের পিছনে তিনি ডিসমিসাল নেন।  টেস্ট সিরিজ ভারত ১-০ তে জয় করে। বৃষ্টিবিঘ্নিত ড্র হওয়া প্রথম টেস্টে ভারত দুই ইনিংসেই তাদের ইনিংস ঘোষণা করে, প্রথম ইনিংসে অলআউট হলেও দ্বিতীয় ইনিংসে বাংলাদেশ দুই উইকেটে ১০৪ রান করে পঞ্চম দিন শেষ করে। অন্যদিকে, দ্বিতীয় ম্যাচ ভারত আধিপত্য বিস্তার করে তিন দিনে খেলা শেষ করে। দ্বিতীয় টেস্টে মোহাম্মদ আশরাফুল মাত্র ২৭ বলে দ্রুততম অর্ধ-শতক করেন।  দল  ওডিআই টেস্ট     হাবিবুল বাশার সুমন (অধিঃ)  রাহুল দ্রাবিড় (অধিঃ)  হাবিবুল বাশার সুমন (অধিঃ)  রাহুল দ্রাবিড় (অধিঃ) মুশফিকুর রহিম (উইকেট-রক্ষক)  মহেন্দ্র সিং ধোনি (উইকেট-রক্ষক)  খালেদ মাসুদ পাইলট (উইকেট-রক্ষক) মহেন্দ্র সিং ধোনি (উইকেট-রক্ষক) আফতাব আহমেদ  পিযুষ চাওলা  মোহাম্মদ আশরাফুল  সৌরভ গঙ্গোপাধ্যায় মোহাম্মদ আশরাফুল  গৌতম গম্ভীর  এনামুল হক জুনিয়র  ওয়াসিম জাফর সাকিব আল হাসান  দিনেশ কার্তিক  সাকিব আল হাসান  দিনেশ কার্তিক শাহাদাত হোসেন  জহির খান  শাহাদাত হোসেন  জহির খান তামিম ইকবাল  দিনেশ মঙ্গিয়া  মেহরাব হোসেন জুনিয়র  অনিল কুম্বলে মাশরাফি বিন মর্তুজা  মুনাফ প্যাটেল  তুষার ইমরান  ভিভিএস লক্ষ্মণ জাভেদ ওমর  রামেশ পওয়ার  মাশরাফি বিন মর্তুজা  মুনাফ প্যাটেল শাহরিয়ার নাফীস  বীরেন্দ্র শেওয়াগ  শাহরিয়ার নাফীস  রাজেশ পাওয়ার মোহাম্মদ রফিক  আর. পি. সিং  জাভেদ ওমর  রামেশ পওয়ার সৈয়দ রাসেল  যুবরাজ সিং  মোহাম্মদ রফিক  ইশান্ত শর্মা আব্দুর রাজ্জাক  এস. শ্রীশান্ত  সৈয়দ রাসেল  আর. পি. সিং ফরহাদ রেজা  মনোজ তিওয়ারি  রাজিন সালেহ  ভি. আর. ভি. সিং  রবিন উথাপ্পা    যুবরাজ সিং     এস. শ্রীশান্ত     শচীন তেন্ডুলকর  ওডিআই সিরিজ   ১ম ওডিআই  ২য় ওডিআই  ৩য় ওডিআই  টেস্ট সিরিজ   ১ম টেস্ট  ২য় টেস্ট  তথ্যসূত্র   বহিঃসংযোগ ক্রিকইনফোতে সিরিজের পাতা   বিষয়শ্রেণী:ভারত ক্রিকেট দলের বাংলাদেশ সফর বিষয়শ্রেণী:২০০৭-এ আন্তর্জাতিক ক্রিকেট প্রতিযোগিতা বিষয়শ্রেণী:২০০৭-এ বাংলাদেশী ক্রিকেট বিষয়শ্রেণী:২০০৭-এ ভারতীয় ক্রিকেট বিষয়শ্রেণী:২০০০-০১ থেকে বাংলাদেশের ক্রিকেট মৌসুম
মো. মজিবুর রহমান মিয়া (জন্ম: ৪ জুলাই ১৯৬৫) বাংলাদেশ সুপ্রিম কোর্টের হাইকোর্ট বিভাগের একজন বিচারপতি। তিনি বাংলাদেশের স্বাধীনতা যুদ্ধের সময় সংঘটিত অপরাধের জন্য আন্তর্জাতিক অপরাধ ট্রাইব্যুনাল -২, যুদ্ধাপরাধ আদালতের বিচারক ছিলেন।   জীবনের প্রথমার্ধ  মিয়ার জন্ম ৪ জুলাই ১৯৬৫ সালে। তিনি রাজশাহী বিশ্ববিদ্যালয় থেকে আইনে স্নাতক ও স্নাতকোত্তর সম্পূর্ণ করেন।   কর্মজীবন  মিয়া ১৯৯২ সালের ৯ ফেব্রুয়ারি ঢাকা জজ কোর্টের আইনজীবী হিসেবে  তালিকাভুক্তি লাভ করেন। তিনি ১৯৯২ সালের ৯ ফেব্রুয়ারি হাইকোর্ট বিভাগের আইনজীবী হিসেবে তালিকাভুক্ত হন।তিনি ২০০৯ সালে ৯ ফেব্রুয়ারী তারিখে ডেপুটি অ্যাটর্নি জেনারেল নিযুক্ত হন। মিউচুয়াল লিগ্যাল অ্যাসিস্ট্যান্স ট্রেনিং প্রোগ্রামের অংশ হিসেবে তিনি মার্কিন যুক্তরাষ্ট্রের বিচার বিভাগ থেকে প্রশিক্ষণ গ্রহণ করেন।  মিয়া ২০ অক্টোবর ২০১১ সালে বাংলাদেশ হাইকোর্টে অতিরিক্ত বিচারক নিযুক্ত হন। ১৩ ডিসেম্বর ২০১২ সালে তাঁকে আন্তর্জাতিক অপরাধ ট্রাইব্যুনাল-2-এ নিয়োগ দেওয়া হয়। মিয়া বিচারপতি ওবায়দুল হাসান এবং বিচারপতি মো. শাহিনুর ইসলাম আব্দুল কাদের মোল্লাকে মিঞা ও বিচারপতি সালমা মাসুদ চৌধুরী চট্টগ্রাম জেলার মিরসারায় ফতোয়া চাপানোর চেষ্টার বিষয়ে একজন ঊর্ধ্বতন সরকারি কর্মকর্তার তদন্তের নির্দেশ দিয়েছেন।  মিয়াকে ৭ অক্টোবর ২০১৩ সালে হাইকোর্ট বিভাগের স্থায়ী বিচারক করা হয়।  ২০২১ সালে মে মাসে মিয়া দ্য ডেইলি স্টার এ আইনি বহুবিবাহ রক্ষার জন্য একটি নিবন্ধ লিখেছিলেন। মিয়া ও বিচারপতি মো: কামরুল হোসেন চট্টগ্রাম জেলায় অবৈধ ইটভাটা বন্ধের নির্দেশ দেয়। মিয়া ও বিচারপতি মো: কামরুল হোসেন মোল্লা ভোটার তালিকায় অনিয়মের অভিযোগে বাংলাদেশ ফেডারেল সাংবাদিক ইউনিয়নের নির্বাচন দুই মাসের জন্য স্থগিত করেন। মিয়া ও বিচারপতি কামরুল ইসলাম মোল্লা পদোন্নতির দাবিতে আইনি নোটিশ পাঠানোর পর সাময়িক বরখাস্ত হওয়া এক কর্মচারীকে পুনর্বহাল না করায় ঢাকা উত্তর সিটি করপোরেশনের মেয়র আতিকুল ইসলাম বিরুদ্ধে আদালত অবমাননার রায় দেন। মিঞা ও বিচারপতি মো: কামরুল হোসেন মোল্লা সরকারকে অনিবন্ধিত বাংলাদেশী সংবাদ ওয়েবসাইটে প্রবেশ নিষিদ্ধ করার নির্দেশ দেন।  মিয়া ও বিচারপতি খিজির হায়াত চাঁদপুর জেলার মেঘনা নদী থেকে বালু উত্তোলনের জন্য আওয়ামী লীগ নেতাকে অনুমতি দিতে অস্বীকার করেন। মিয়া ২০২২ সালের আগস্টে ও বিচারপতি কাজী মোঃ ইজারুল হক আকন্দো সরকারী সার্ভিস এসির একটি বিধান স্থগিত করেছিলেন যার জন্য সরকারী কর্মচারীদের গ্রেফতার করার আগে পুলিশকে সরকারী অনুমতি নিতে হবে।   তথ্যসূত্র   বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:জীবিত ব্যক্তি বিষয়শ্রেণী:১৯৬৫-এ জন্ম বিষয়শ্রেণী:বাংলাদেশী বিচারক
আবু উয়াজ মুহাম্মদ আবু খুবজা আল-হাসানি (, ৩০ জুলাই ১৯৩২ – ৩০ জানুয়ারি ২০২০) মরক্কোর একজন মুসলিম আরব ধর্মতত্ত্ববিদ, আইনজ্ঞ, পুস্তকবিবরণীকার এবং ভাষাবিদ। তাকে "বুখাবজা", "বৌখাবজা", বা "বুখাবজা" বলে ডাকা হয়।   জীবন  আবু খুবজা ১৩৫১ হিজরির রবি উল আওয়াল মাসে ২৬ তারিখ বা ৩০ জুলাই ১৯৩২ সালে জন্মগ্রহণ করেন।   কর্ম  আনু খুবজা একজন আরবি ইতিহাসবিদ, পুস্তকবিবরণীকার এবং লেখক, যিনি মরক্কোর জাতীয় পাঠাগার বিব্লিওতেক জোনেজাল এত আর্কাইভসের তিতওয়ান শাখার জন্যে লাইব্রেরি ক্যাটালগ প্রস্তুত করেন। জোনাথন গ্লাসমোম কাট, স্বপ্ন, সুফিবাদ, এবং সৈতুও: মুহাম্মদ আল-জাওয়াবের স্বপ্নদর্শী কর্মজীবন, পৃষ্ঠা:২৫০। লিডেন: ব্রিল প্রকাশনী, ১৯৯৬। ক্যাটাকগের সাথে সাথে, আবু খুবজা ইসলামি আইন থেকে আরবী ব্যাকরণ পর্যন্ত বিভিন্ন বিষয় নিয়ে লিখেছেন।   মৌলিক গ্রন্থ   ফিহরিস মাখতুতাত খিজানা টিতোয়ান. টেতোয়ান: ১৯৮৪ খ্রিস্টাব্দ| ২ খণ্ড। আল-মাহদি আল-দালির ছিলেন সহলেখক।  সম্পাদিত রচনাবলী   ইবন আল-আরাবি, সিরাজ আল-মুহতাদিন ফি আদাব আল-সালিহিন, টেতোয়ান: মানশুরাত জামিয়্যাত আল-বা'থ আল-ইসলামি, ১৯৯২ খ্রিস্টাব্দ।The Transmission and Dynamics of the Textual Sources of Islam: Essays in Honor of Harald Motzki, pg. 83. Eds. Nicolet Boekhoff-van der Voort, Kees Versteegh and Joas Wagemakers. Leiden: Brill Publishers, 2011.  তিরমিজি, আরিদাত আল-আহওয়াধি বি শারহ সহিহ আল-তিরমিজি. বৈরুত: দার আল-কুতুব আল-'ইলমিয়া, ১৯৯৭। ৮ খণ্ড।   মৃত্যু  আবু খুবজা ২০২০ সালের ৩০ জানুয়ারি ৮৭ বছর বয়সে মৃত্যুবরণ করেন।   তথ্যসূত্র   বিষয়শ্রেণী:১৯৩২-এ জন্ম বিষয়শ্রেণী:২০২০-এ মৃত্যু বিষয়শ্রেণী:আরবি ভাষার কবি বিষয়শ্রেণী:আরবি ভাষার লেখক বিষয়শ্রেণী:মুসলিম পণ্ডিত বিষয়শ্রেণী:সুন্নি মুসলিম পণ্ডিত বিষয়শ্রেণী:সুন্নি ইমাম বিষয়শ্রেণী:২০শ শতাব্দীর আরব ব্যক্তি বিষয়শ্রেণী:কুরআনের হাফেজ বিষয়শ্রেণী:মুহাদ্দিস বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:হাসানীয় বিষয়শ্রেণী:সুন্নি ফিকহ পণ্ডিত
টিটিয়ুস-বোডে নীতি সূর্য থেকে গ্রহগুলির দূরত্বের আসন্ন আপেক্ষিক মানসমূহের মধ্যে এক চমৎকার গাণিতিক সম্পর্ক প্রকাশ করে। ০, ১, ২, ৪, ৮, ১৬, ৩২, ৬৪, ... ... ইত্যাদি সংখ্যাগুলির প্রতিটিকে ৩ দিয়ে গুণ করে ৪ যোগ করে ১০ দিয়ে ভাগ করলে পাওয়া যায়: ০.৪, ০.৭, ১.০, ১.৬, ২.৮, ৫.২, ১০.০, ১৯.৬, ... ... । সূর্য থেকে পৃথিবীর দূরত্বকে একক ধরা হলে এই মানগুলি অন্যান্য গ্রহের দূরত্ব নির্দেশ করবে। সাধারণভাবে সূর্য থেকে দূরত্ব ; যেখানে শুক্র গ্রহের জন্য , পৃথিবীর জন্য  ইত্যাদি। মঙ্গল ও বৃহস্পতির মধ্যে ২.৮ দূরত্বে কোন গ্রহ খুঁজে পাওয়া যাচ্ছিল না, পরবর্তীতে সেখানে সিরেস(ceres) নামক গ্রহাণুটি আবিষ্কৃত হয়।  এই নীতিটি প্রথমে ইয়োহান টিটিয়ুস আবিষ্কার করেন এবং পরে ১৭৭২ সালে ইয়োহান এলার্ট বোডে একে জনপ্রিয় করে তোলেন।  right|thumb|ইয়োহান টিটিয়ুস thumb|200px|ইয়োহান এলার্ট বোডে  thumb|right|350px|বোডের সূত্র ও বাস্তব দূরত্বের চিত্রলেখ গ্রহkT-B নিয়মে দূরত্বপ্রকৃত দূরত্ববুধ০০.৪০.৩৯শুক্র১০.৭০.৭২পৃথিবী২১.০১.০০মঙ্গল৪১.৬১.৫২গ্রহাণুপুঞ্জ১৮২.৮২.৭৭বৃহস্পতি১৬৫.২৫.২০শনি৩২১০.০৯.৫৪ইউরেনাস৬৪১৯.৬১৯.২নেপচুন১২৮৩৮.৮৩০.০৬প্লুটো২৫৬৭৭.২৩৯.৪৪  ১ k=৮ কে সামঞ্জস্যপূর্ণ করতে গ্রহাণুপুঞ্জকে একটি স্বতন্ত্র গ্রহ হিসাবে বিবেচনা করতে হয়। গ্রহাণুপুঞ্জ ছড়িয়ে-ছিটিয়ে থাকার কারণে সূর্য থেকে এর দূরত্বের জন্য যে মান(২.৭৭ মহাজাগতিক একক) গৃহীত হয়েছে তা আসলে পুঞ্জের অন্তর্গত সর্ববৃহৎ গ্রহাণু(সিরেসের) এর দূরত্ব।  বিষয়শ্রেণী:পদার্থবিজ্ঞান বিষয়শ্রেণী:পদার্থবিজ্ঞানের অপ্রচলিত তত্ত্ব বিষয়শ্রেণী:গ্রহ বিষয়শ্রেণী:ইউরেনাস বিষয়শ্রেণী:জ্যোতির্বৈজ্ঞানিক অনুকল্প
হ্যালো গুরু প্রেমা কসামে হলো ২০১৮ সালের একটি ভারতীয় তেলুগু ভাষার প্রণয়ধর্মী হাস্যরসাত্মক চলচ্চিত্র, যা রচনা ও পরিচালনা করেছেন ত্রিনাধা রাও নক্কিনা। চলচ্চিত্রটিতে কেন্দ্রীয় চরিত্রে অভিনয় করেছেন রাম পথিনেনি, অনুপমা পরমেশ্বরন ও প্রণিতা সুভাষ; এছাড়াও প্রকাশ রাজ, আমানি, জয়প্রকাশ, সিতারা, নোয়েল শন, সায়াজী শিন্দে ও পোশানি কৃষ্ণ মুরালি পার্শ্ব চরিত্রে অভিনয় করেছেন। চলচ্চিত্রটি ২০১৮ সালের ১৮ অক্টোবর প্রেক্ষাগৃহে মুক্তি পায়।   অভিনয়ে   রাম পথিনেনি — সঞ্জু  অনুপমা পরমেশ্বরন — অনুপমা 'অনু'  প্রণিতা সুভাষ — ঋতু  প্রকাশ রাজ — বিশ্বনাথ, অনুর বাবা  আমানি — লক্ষ্মী, অনুর মা  জয়প্রকাশ — সঞ্জুর বাবা  সিতারা — গায়ত্রী, সঞ্জুর মা এবং বিশ্বনাথের বান্ধবী  নোয়েল শন — কার্তিক, সঞ্জুর বন্ধু  সায়াজী শিন্দে — কার্তিকের বাবা  পোশানি কৃষ্ণ মুরালি — সঞ্জুর কাকা  সুরেশ — ঋতুর বাবা  রাম প্রসাদ — সঞ্জুর বন্ধু  সত্য — সঞ্জুর বন্ধু  প্রবীণ — মেকানিক  সপ্তগিরি — অটো চালক   সাউন্ডট্র্যাক    মুক্তি  চলচ্চিত্রটি ২০১৮ সালের ১৮ অক্টোবর প্রেক্ষাগৃহে মুক্তি পায়। ২০১৯ সালের ৭ জুলাই আদিত্য মুভিজ দমদার খিলাড়ি নামে ইউটিউবে চলচ্চিত্রটির হিন্দি ডাব সংস্করণ মুক্তি দেয়।   তথ্যসূত্র    বহিঃসংযোগ     বিষয়শ্রেণী:২০১৮-এর চলচ্চিত্র বিষয়শ্রেণী:তেলুগু ভাষার চলচ্চিত্র বিষয়শ্রেণী:হায়দ্রাবাদ, ভারতে ধারণকৃত চলচ্চিত্র বিষয়শ্রেণী:২০১০-এর দশকের তেলুগু ভাষার চলচ্চিত্র বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র বিষয়শ্রেণী:ভারতীয় চলচ্চিত্র
"লেদার-উইংড ব্যাট" একটি ইংরেজি লোকগীতি, যেখানে বিভিন্ন "পাখির" উল্লেখ রয়েছে। এতে সাধারণত বাদুড়, কাঠঠোকরা, নীলপাখি, পেঁচা এবং ঘুঘুর কথা বলা হয় (যদিও বাদুড় প্রকৃতপক্ষে স্তন্যপায়ী প্রাণী এবং পাখি নয়)। তবে বিভিন্ন শিল্পীর পরিবেশনার ভিত্তিতে প্রাণীগুলোর পার্থক্য হতে পারে। যেমন, পিটার, পল অ্যান্ড মেরি-এর ১৯৬৯ সালের সংস্করণে বাদুড়, কালো পাখি, কাঠঠোকরা, ঘুঘু এবং নীলকণ্ঠ পাখির উল্লেখ রয়েছে।Peter, Paul and Mary's 1969 album Peter, Paul and Mommy track number 3: Leatherwing Bat প্রতিটি "পাখি" প্রেম ও প্রণয়ের বিষয়ে ছন্দবদ্ধভাবে কিছু বলে।Digital Tradition Folk Music Database: link  এই গানটি বার্ল আইভ্‌স ৩১ জানুয়ারি ১৯৪১ সালে রেকর্ড করেনNaxos: link  এবং এটি ১৯৪১ সালের আগস্টে ওকেহ প্রেজেন্টস দ্য ওয়েফেয়ারিং স্ট্রেঞ্জার অ্যালবামে প্রকাশিত হয়। এছাড়াও গানটি পিট সিগার, দ্য ডাকস, বিল স্টেইন্স, স্পাইডার জন কোরনার, পিটার, পল অ্যান্ড মেরি,iTunes: Music Store কিটি হোয়াইট, নেটলস, ভিকি নেভিল, কিম মিলাই, অ্যান প্রাইস, পেগি সিগার এবং ওয়ারেন ফ্রেমলিং পরিবেশন করেছেন।Spotify: search under "Leather-Winged Bat"  তথ্যসূত্র    আরও দেখুন  পিটার, পল অ্যান্ড মামি, একটি অ্যালবাম  বিষয়শ্রেণী:বার্ল আইভ্‌সের গান বিষয়শ্রেণী:পিটার, পল অ্যান্ড মেরির গান
ষোলঘর ইউনিয়ন হলো বাংলাদেশের মুন্সীগঞ্জ জেলার অন্তর্গত শ্রীনগর উপজেলার একটি ইউনিয়ন।   ভৌগোলিক উপাত্ত   ষোলঘর ইউনিয়নের মোট আয়তন ৩৬৮২ একর।   জনসংখ্যার উপাত্ত  বাংলাদেশের ২০১১ সালের আদমশুমারি অনুযায়ী ষোলঘর ইউনিয়নের মোট জনসংখ্যা ১৭,০৪৫ জন। এদের মধ্যে ৮,৬০৯ জন পুরুষ এবং ৮,৪৩৬ জন মহিলা।   শিক্ষা  ইউনিয়নে শিক্ষার হার ৪৭.১৪%। এখানে প্রাথমিক বিদ্যালয় ৯টি ও মাধ্যমিক বিদ্যালয় ১টি।   তথ্যসূত্র   বিষয়শ্রেণী:শ্রীনগর উপজেলার ইউনিয়ন
thumb|ওলকচুর ডালনা (Elephant Foot Yam) ডালনা এক প্রকার জনপ্রিয় নিরামিষ ব্যঞ্জন। ডালনায় আনাজ ডুমোডুমো করে কাটা হয়। অন্যান্য ব্যঞ্জনের থেকে ডালনার মুল পার্থক্য হল, ডালনায় প্রথমেই সাঁতলানো হয় এবং তারপর সেদ্ধ হয়। ছানার ডালনা, ধোকার ডালনা, ফুলকপির ডালনা বা ডুমুরের ডালনা অতি জনপ্রিয়।   নামকরণ  একটি মত অনুসারে 'ডালনা' শব্দের উৎপত্তি সংস্কৃত 'সন্তোলন' অর্থাৎ সাঁতলানো থেকে - সন্তোলন > সাঁতলানা > তলনা > ডালনা। ঋতেন্দ্রনাথ ঠাকুরের মতে ঢালিবার যোগ্য তরল ব্যঞ্জন হওয়ার জন্য ডালনা নাম হয়েছে। 'বাংলা শব্দকোষ' অনুসারে ডালনা হল দলিত করিয়া রাঁধা তরকারি। এককালে ডালনা রান্না করা হত তরকারির আলুকে দলে একটু আঠা আঠা করে। আলুকে দলাই করা হত বলে দালনা বা ডালনা। ঠাকুমা-দিদিমারা বলতেন ডালের মত পাতলা নয় বলে ব্যঞ্জনটিকে বলা হত 'ডাল না', তার থেকে ডালনা।   উপকরণ ও প্রণালী  ডালনার মূল উপকরণ আনাজ বা সবজি। ঋতু অনুযায়ী ডালনার সবজি ব্যবহার করা হয়। সাধারণ আলু, পেঁপে, ওলকচু, ফুলকপি থেকে অপেক্ষকৃত অপ্রচলিত বাঁশ কোঁড়া, পানিফল, পলতা, ডুমুর ইত্যাদির ডালনায় ব্যবহার করা হয়। রেণুকাদেবী চৌধুরাণী তার 'রকমারি নিরামিষ রান্না'য় ২৭ প্রকারের ডালনার কথা উল্লেখ করেছেন। তার মধ্যে রয়েছে আনারস, তরমুজের খোলা, সুপুরি গাছের মাথার নরম অংশের ডালনার বর্ণনা রয়েছে।   আরও দেখুন   বাঙালি রন্ধনশৈলী  মিশ্র রন্ধনশৈলী  ইরাকি রন্ধনশৈলী  ঝোল  ঝাল  অম্বল  শুক্তো  নুনেতে ভাতেতে   তথ্যসূত্র   বিষয়শ্রেণী:পশ্চিমবঙ্গের রন্ধনশৈলী বিষয়শ্রেণী:বাংলাদেশী রন্ধনশৈলী বিষয়শ্রেণী:বাঙালি রন্ধনশৈলী বিষয়শ্রেণী:ভারতীয় রন্ধনশৈলী
This is the  sub-template.  Do not use this template directly, use  instead. This template is called from , see user documentation there.   But if you came here to see or update the category suppression blacklist, then you are in the right place. P  Updating the blacklist   This template contains a blacklist of the pages and page types where templates should not auto-categorise. This blacklist is used by  to decide when not to categorise. To update the blacklist, edit this template.  This template uses  to do the pagename-detection, thus see  for the syntax to use for the blacklist rules.  When this template is placed on a page that should not categorise, then it should return "hide". And when placed on any other page it should return an empty string.   Testing the blacklist   There are two ways you can test what this blacklist returns for a page:  You can put this template on the page you want to test, and see what output it produces. You can use edit preview, no need to save. Like this:  +{{category handler/blacklist}}+  Which here on this page returns this:  ++  The ++ used here is a simple way to make it visible when a template returns an empty string.  Or you can feed the pagename you want to test to this template. Then you can do all the testing for instance on the /testcases subpage of this template. Like this: +{{category handler/blacklist| page = User:Example }}+ +{{category handler/blacklist| page = User:Example/Archive 5}}+  Which returns this:  ++ ++   Technical details   Currently this template is only called from , and indirectly from all templates that use . But in the future this template might also be directly called from other templates similar to . This means we can update the category suppression blacklist in one place.   See also    Wikipedia:Category suppression – The how-to guide.  Wikipedia:WikiProject Category Suppression – The WikiProject.  বিষয়শ্রেণী:উইকিপিডিয়া মেটাটেমপ্লেট
দুর্গাষষ্ঠী ব্রত বা বোধনষষ্ঠী ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলোর অন্তর্গত একটি সধবা ব্রত। গ্রামীণ বাংলার বাঙালি হিন্দুঘরের মহিলারা সাংসারিক মঙ্গলকামনায় এই ব্রত পালন করেন। এটি আশ্বিন মাসের শুক্লাষষ্ঠী তিথিতে শারদীয়া দুর্গাপূজার বোধনের দিনে ষষ্ঠী পূজা হিসাবে পালন করা হয়।  ব্রতের নিয়ম দুর্গাষষ্ঠী ব্রত পালনের প্রথম পর্যায়ে প্রয়োজনীয় উপকরণ অর্থাৎ ফুল, ফল, ধূপ, দীপ, দূর্বা, আতপচাল ও মিষ্টান্ন সংগ্রহ করতে হয়।  দ্বিতীয় পর্যায়ে উপকরণগুলি দিয়ে দেবীর পূজা করতে হয়। এদিন অন্নভোগ বা ভাত খাওয়া নিষিদ্ধ। বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ:২০০৪, পৃষ্ঠা: ২৩৪  তথ্যসূত্র  বিষয়শ্রেণী:বাংলার সংস্কৃতি বিষয়শ্রেণী:বাঙালি হিন্দু বিষয়শ্রেণী:ব্রত
জিব্রাল্টার আন্তর্জাতিক বিমানবন্দর বা উত্তর ফ্রন্ট বিমানবন্দর (আইএটিএ: জিআইবি, আইসিএও: এলএক্সজিবি) একটি বেসামরিক বিমানবন্দর, যা ব্রিটিশ বিদেশী অঞ্চল জিব্রাল্টারের উড়ান পরিষেবা প্রদান করে। রানওয়ে রয়্যাল এয়ার ফোর্স দ্বারা র্যাফ জিব্রাল্টার হিসাবে ব্যবহারের জন্য প্রতিরক্ষা মন্ত্রণালয়ের মালিকানাধীন। বেসামরিক উড়ান পরিচালনাকারীরা  বেসামরিক ভাবে পরিচালিত টার্মিনাল ব্যবহার করে। বিমানবন্দরের বায়ু ন্যাভিগেশন পরিষেবাদির বিধানের জন্য ন্যাশনাল এয়ার ট্র্যাফিক সার্ভিস চুক্তি বদ্ধ রয়েছে।  ২০১৭ সালে বিমানবন্দরটি মোট ৪,৮৮৮ উড়ান ৫৭১,১৮৪ জন যাত্রী এবং ৩,০২,০৯৪ কেজি পণ্য পরিচালনা করেছিল। উইনস্টন চার্চিল এভিনিউ (স্পেনের সাথে সীমান্তের দিকে যাওয়ায় প্রধান রাস্তা) বিমানবন্দর রানওয়েকে ছেদ করে এবং এর ফলস্বরূপ বিমান রানওয়েতে অবতরণ ও উড্ডোয়নের সময় প্রতিবার রাস্তাটি বন্ধ করা হয়। হিস্ট্রি চ্যানেল বিশ্বের সর্বাধিক বিপদজনক বিমানবন্দরের মধ্যে পঞ্চমতম বিমানবন্দরের স্থান দিয়েছে। এটি টিলা এবং অ্যালজেসিরাসের উপসাগর জুড়ে শক্তিশালী তীরযোগ বায়ুপ্রবাহের কাছে উন্মুক্ত, শীতকালে অবহতরণগুলি বিশেষ করে অস্বস্তিকর।  টার্মিনাল thumb|2011 সালে নতুন বিমানবন্দর সমাপ্তির কাছাকাছি জিব্রাল্টার আন্তর্জাতিকতে একটি টার্মিনাল রয়েছে। ২৫ সেপ্টেম্বর ২০১২ সকলে পুরানো টার্মিনালটি বন্ধ হয়ে যাওয়ার পরে ২৬ সেপ্টেম্বর ২০১২ সালে উড়ানগুলি নতুন টার্মিনালে স্থানান্তরিত হয়। পুরাতন টার্মিনাল বিমানবন্দরে পুরনো টার্মিনালটি ১৯৫৯ সালে নির্মিত হয়েছিল এবং ১৯৯০ এর দশকের শেষ দিকে পুনর্নির্মাণ করা হয়েছিল। অনেক বছর ধরে, যাত্রীদের সংখ্যা মোকাবেলা করার জন্য এটি খুব ছোট ছিল। টার্মিনালের আকার ২০,০০০ বর্গমিটার (২,২২,০০০ বর্গফুট) ছিল এবং এতে ১০ টি চেক-ইন ডেস্ক, একটি লাগেজ কারজেল, একটি নিরাপত্তা গেট এবং দুটি প্রস্থান গেট ছিল। প্রস্থানের প্রবেশদ্বারগুলি যাত্রীকে একটি বাসে যাওয়ার অনুমতি দেয় যা তাদের নতুন স্টান্ডে নিয়ে যায়। ২৬ নভেম্বর ২০১২ সালে নতুন টার্মিনালের প্রথম পর্যায়টি খোলা হলে নতুন টার্মিনালের যাত্রা শুরু হয়। ২৫ সেপ্টেম্বর ২০১২ সালে পুরাতোন টার্মিনাল বন্ধ হয়। নতুন টার্মিনাল যাত্রী সংখ্যা ক্রমবর্ধমান ভাবে বৃদ্ধির কারণে জিব্রাল্টার আন্তর্জাতিক বিমানবন্দরে [২4]  একটি নতুন টার্মিনাল নির্মাণ করা হয়েছে। ২০০৯ সালে নতুন টার্মিনাল নির্মাণের পরিকল্পনা অনুমোদন করা হয়েছিল এবং ২০০৯ সালে এটি সমাপ্ত হয়েছিল। নতুন টার্মিনাল প্রথম পর্যায়টি কেবলমাত্র উড়ানগুলিরগুলি আগমনের জন্য ২৬ নভেম্বর ২০১১ তারিখে খোলা হয়েছিল। ২৬ সেপ্টেম্বর ২০১২ সালে উড়ান ছাড়ার জন্য নতুন টার্মিনালের দ্বিতীয় পর্যায়টি খোলা হয়।  বিমান সংস্থা এবং গন্তব্যস্থল  পরিসংখ্যান + বছর  যাত্রী সংখ্যা  বিমানের গতিবিধি  পণ্যসম্ভার (টন)২০০৮৩,৭৮,৬০৩  ৩,৯৫৮  ৬২৪২০০৯৩,৭১,২৩১  ৪,২০৯  ৩১৩২০১০৩,০৫,৩২৫  ৩,৩৪৬  ২৯৬২০১১৩,৮৩,০১৩  ৩,৬২৮  ২৯২২০১২৩,৮৭,২১৯  ৩,৪৯০  ৩১৪২০১৩৩,৮৩,৮৭৬  ৩,৫৬৪  ৩৫২২০১৪৪,১৫,১০৩  ৩,৭৩০  ৩৮৪২০১৫৪,৪৪,৩৩৬  ৪,১০০  ৪০৮২০১৬৫,৪৮,২৩০  ৪,৯৬৮  ৪০৪২০১৭৫,৭১,১৮৪  ৪,৮৮৮  ৩০২ ''উৎস: জিব্রাল্টার বিমানবন্দরের পরিসংখ্যান  তথ্যসূত্র  বহিঃসংযোগ     Press Release for New Air Terminal, tunnel under the runway and new road leading to all parts of Gibraltar north of the runway  Artist's rendition and architectural designs for new Terminal    Airport webcams, flight timetables and pilot data
পবিত্র বন্ধম ১৯৯৬ সালে মুক্তপ্রাপ্ত তেলুগু ভাষার প্রণয়ধর্মী নাটকীয় চলচ্চিত্র, ছবির চিত্রনাট্য লিখেছেন এবং ছবিটি পরিচালনা করেছেন মুথিয়ালা সুব্বাইয়া। গীতা চিত্রা ইন্টারন্যাশনাল ব্যানারে ছবিটি প্রযোজনা করেছেন সি. ভেঙ্কটারাজু এবং জি. শিবরাজু ছবির সঙ্গীত পরিচালনা করেছেন এম.এম. কিরাভানি। ছবিতে মুখ্য অভিনয় করেছেন ভেঙ্কটেশ এবং সৌন্দর্য এছাড়াও পার্শ্ব চরিত্রে আরো অনেকে রয়েছেন।    অভিনয়ে   ভেঙ্কটেশ — বিজয়  সৌন্দর্য — রাধা   এস. পি. বালসুব্রহ্মণ্যম — বিজয়ের বাবা  প্রকাশ রাজ — দিলীপ  শ্রীহরি — জয়রাম  ব্রহ্মানন্দম — ব্রহ্মম, বিজয়ের গাড়ি চালক  সুধাকর — বিজয়ের বন্ধু  শুভালেখা — রাধার ভাই  অন্নপূর্ণা — রাধার মা  সাইলাজা — রাধার বোন   পোশানি কৃষ্ণ মুরালি — রাধার দেওর   সুথি ভেলু — রামাইয়াহ  রাগিনী — ব্রহ্মমের স্ত্রী  জুট্টু নরসিংহম — ব্রহ্মমের শ্বশুর   সাউন্ডট্র্যাক    পুননির্মাণ   বছর  চলচ্চিত্র ভাষা  অভিনয়ে পরিচালক১৯৯৬সুহাগ সিঁদুরাওড়িয়াসিদ্ধান্ত মহাপাত্র , রচনা বন্দ্যোপাধ্যায়১৯৯৮মঙ্গল্যম তন্তুনানেনাকন্নড়ভি. রবিচন্দ্রন, রম্যা কৃষ্ণনভি. এস. রেড্ডি১৯৯৯হাম আপকে দিল মে রেহতে হ্যায় হিন্দিঅনিল কাপুর, কাজলসতীশ কৌশিক২০০০এ বন্ধন যাবেনা ছিঁড়ে বাংলা (বাংলাদেশী)রিয়াজ, শাবনূরএফ আই মানিক২০০০প্রিয়মানভালেতামিলবিজয়, সিমরানকে. সেলভা ভারতী২০০৯সাত পাকে বাঁধা বাংলা জিৎ, কোয়েল মল্লিকসুজিত মন্ডল   পুরস্কার    নন্দী পুরস্কার   তথ্যসূত্র    বহিঃসংযোগ      বিষয়শ্রেণী:ভারতীয় প্রণয়ধর্মী নাট্য চলচ্চিত্র বিষয়শ্রেণী:১৯৯০-এর দশকের তেলুগু ভাষার চলচ্চিত্র বিষয়শ্রেণী:১৯৯৬-এর চলচ্চিত্র
ব্যবস্থাপনা উন্নয়ন হল এমন একটি প্রক্রিয়া যার মাধ্যমে ব্যবস্থাপক তাদের পরিচালনার দক্ষতা শিখে এবং উন্নত করে।Cannell.M. Management Development factsheet.  London. CIPD (November 2004 - rev 2008)  পটভূমি সাঙ্গঠনিক উন্নয়ন, ব্যবস্থাপনা কার্যকারিতা সাঙ্গঠনিক সাফল্যের নির্ধারক হিসেবে স্বীকৃত। অতএব, ব্যবস্থাপনা উন্নয়নে বিনিয়োগ প্রতিষ্ঠানের জন্য সরাসরি অর্থনৈতিক লাভবান হতে পারে। ২০০৪ সালে, ব্যবস্থাপনা এবং নেতৃত্বের বিকাশে প্রতি বছর ম্যানেজার প্রতি ব্যয় করা অর্থ ছিল £১,০৩৫, প্রতি ব্যবস্থাপকের গড়ে ৬.৩ দিন।Chartered Management Institute ব্যবস্থাপনা উন্নয়নের পদ্ধতি কর্মহীনতার বিশ্লেষণ কোচিং কাজ আবর্তন পেশাদারী উন্নয়ন ব্যবসায়িক কর্মপ্রবাহ বিশ্লেষণ ঊর্ধ্বমুখী প্রতিক্রিয়া নির্বাহী শিক্ষা সুপারভাইজরি প্রশিক্ষন ব্যবস্থাপনা উন্নয়নের উদ্দেশ্য ম্যানেজাররা প্রতিষ্ঠানের সিদ্ধান্ত গ্রহণের প্রক্রিয়ার একটি গুরুত্বপূর্ণ অংশ, তাই তাদের কর্মক্ষমতা উন্নত করার জন্য ব্যবস্থাপনা উন্নয়ন একটি গুরুত্বপূর্ণ ফ্যাক্টর। ব্যবস্থাপনা উন্নয়নের উদ্দেশ্য সংস্থাগুলির জন্য কয়েকটি অপরিহার্য উপাদানের মধ্যে নিহিত: ম্যানেজারদের তাদের পেশাদার বৃদ্ধির লক্ষ্য অর্জনের জন্য তাদের নির্দেশনা দিয়ে অনুপ্রাণিত করা, ম্যানেজারের প্রতিভার পূর্ণ সম্ভাবনার বিকাশ করা, কর্মীদের দক্ষতার নেতৃত্ব ও অপ্টিমাইজ করার জন্য ম্যানেজারদের প্রশিক্ষণ, ম্যানেজারের পরিকল্পনাকে সমর্থন করা এবং কার্যকর করার দক্ষতা, এবং উচ্চ-কার্যকারিতা পেশাদারদের বিকাশের মাধ্যমে সাঙ্গঠনিক ফলাফল উন্নত করুন।  অ্যাকশন লার্নিং অনেক ব্যবস্থাপনা যোগ্যতার এখন একটি অ্যাকশন লার্নিং উপাদান আছে। অ্যাকশন লার্নিং দাবি করে যে ব্যক্তিরা অভিজ্ঞতা থেকে সেরা শেখে।  কোচিং কোচিং হল একটি শিক্ষা, প্রশিক্ষণ বা উন্নয়ন প্রক্রিয়া যেখানে একজন ব্যক্তিকে একটি নির্দিষ্ট ব্যক্তিগত বা পেশাগত ফলাফল বা লক্ষ্য অর্জনের সময় সমর্থন করা হয়। কোচিং হল একটি কার্যকর শেখার হাতিয়ার যা নিচের লাইন এবং উত্পাদনশীলতা, সেইসাথে অস্পষ্ট সুবিধাগুলিকে প্রভাবিত করে। এটি স্বতন্ত্র কর্মক্ষমতার উন্নতিতে সাহায্য করে, কম কর্মক্ষমতাকে মোকাবেলা করে এবং ব্যক্তিগত শিক্ষার প্রয়োজনীয়তা শনাক্ত করতে সহায়তা করে।  ব্যবস্থাপনা শিক্ষা ১৯৮০ এর দশকের গোড়ার দিকে ইউকে শিক্ষার সবচেয়ে বড় বৃদ্ধির ক্ষেত্রগুলির মধ্যে একটি হল বিশ্ববিদ্যালয়-স্তরের ব্যবস্থাপনা শিক্ষার বৃদ্ধি।বিশ্ববিদ্যালয়ে সাপ্তাহিক খণ্ডকালীন উপস্থিতির পাশাপাশি, অনেক শিক্ষার্থী দূরশিক্ষা নিযুক্ত করে। ইউকে বিজনেস স্কুলের সংখ্যা ১৯৭০-এর দশকের গোড়ার দিকে দুটি থেকে বেড়ে একশোরও বেশি প্রদানকারীতে পৌঁছেছে।  ব্যবস্থাপনা উন্নয়ন কর্মসূচি ব্যবস্থাপনা উন্নয়ন প্রোগ্রামগুলি (MDP) বড় কর্পোরেট এবং ব্যবস্থাপনা প্রতিষ্ঠান দ্বারা পরিচালিত হয় যাতে বর্তমান এবং সম্ভাব্য পরিচালকদের পরিচালনার ধারণা, অনুশীলন, পদ্ধতি এবং দৃষ্টিভঙ্গির একটি বোঝার বিকাশ করতে সক্ষম করে। অংশগ্রহণকারীরা একটি নিমজ্জিত শেখার অভিজ্ঞতা অর্জন করে এবং পরিস্থিতিগত সমস্যাগুলির অন্তর্দৃষ্টি প্রদান করতে উত্সাহিত হয় এবং তাদের গ্রুপের অন্যান্য অংশগ্রহণকারীদের মতামতের সাথে পরিচিত হয়। এই প্রক্রিয়ার মাধ্যমে, তারা সমস্যা সমাধানের দক্ষতা এবং বিশ্লেষণাত্মক চিন্তা করার ক্ষমতা অর্জন করে।  আরও দেখুন চার্টার্ড ইনস্টিটিউট অফ পার্সোনেল অ্যান্ড ডেভেলপমেন্ট চার্টার্ড ম্যানেজমেন্ট ইনস্টিটিউট ইনস্টিটিউট অফ লিডারশিপ অ্যান্ড ম্যানেজমেন্ট নেতৃত্ব উন্নয়ন প্রশিক্ষণ ও উন্নয়ন তথ্যসূত্র  বিষয়শ্রেণী:মানব সম্পদ ব্যবস্থাপনা
বাংলাদেশের কমিউনিস্ট পার্টি (মার্কসবাদী-লেনিনবাদী) হচ্ছে বদরুদ্দীন উমর পরিচালিত বাংলাদেশের একটি মার্কসবাদী-লেনিনবাদী পার্টি। এটি একসময় গণতান্ত্রিক বিপ্লবী জোট নামে একটি জোট গঠন করে এবং বর্তমানে জাতীয় মুক্তি কাউন্সিল নামে একটি জোট পরিচালনা করে।   ইতিহাস  ১৯৭৬ সালের ১৪-১৫ আগস্ট পূর্ব বাংলার গণবিপ্লবী পার্টি, কমিউনিস্ট কর্মী সংঘ এবং বাংলাদেশের কমিউনিস্ট পার্টি (মার্কসবাদী-লেনিনবাদী) এক ঐক্য কংগ্রেসে মিলিত হয় এবং নতুন নাম ধারণ করে। সেই কংগ্রেস একটি কেন্দ্রীয় কমিটি নির্বাচন করে এবং গ্রহণ করে একটি রাজনৈতিক প্রতিবেদন। এই কংগ্রেসে নতুন পার্টির নেতা হিসেবে সামনে আসেন বদরুদ্দীন উমর, সিরাজুল হোসেন খান, আবুল বাশার ও ডা. সাইফ-উদ-দাহার প্রমুখ।জয়নাল আবেদীন, উপমহাদেশের জাতীয়তাবাদী ও বামধারার রাজনীতি প্রেক্ষিত বাংলাদেশ; বাংলাপ্রকাশ, ঢাকা; ফেব্রুয়ারি, ২০১৩, পৃষ্ঠা-৩৯৭।   তথ্যসূত্র    বহিঃসংযোগ   বিষয়শ্রেণী:বাংলাদেশের রাজনৈতিক দল বিষয়শ্রেণী:১৯৭৬-এ প্রতিষ্ঠিত রাজনৈতিক দল বিষয়শ্রেণী:বাংলাদেশের সাম্যবাদী দল বিষয়শ্রেণী:মাওবাদী দল বিষয়শ্রেণী:বাংলাদেশে মাওবাদী সংগঠন
প্রতি বছর বিভিন্ন আন্তর্জাতিক গবেষণা প্রতিষ্ঠান বিভিন্ন বিষয়ের উপর ঘবেষণা করে তাদের প্রতিবেদন প্রকাশ করে। যেখানে তারা বিশ্বের বিভিন্ন দেশের তথ্য-উপাত্ত যাচাই করে একটি তালিকা প্রকাশ করে। সে তালিকায় বিভিন্ন সূচকে কোন দেশের অবস্থান কত এবং বিগত বছরগুলোতে কতটুকু পরিবর্তন হয়েছে তা উল্লেখ থাকে। এমনকি মাঝে-মাঝে সে তথ্যের উপর বিশ্লেষণ করে পরবর্তী বছরগুলোতে তার কী পরিমাণ পরিবর্তন হতে পারে সে সম্পর্কে ধারণা দেওয়া হয়।  নিচে বিশ্বের কোন্ সূচকে ভারতের অবস্থান কত-তম তার একটি তালিকা দেওয়া হল।  ভূগোল   সূচক  বিবেচিত দেশের সংখ্যা  ভারতের অবস্থান  শীর্ষস্থান অর্জনকারী দেশ  নিম্নে অবস্থানকারী দেশ  প্রকাশক (সাল) আয়তন  ২৫৫টি  ৭ম (৩২,৮৭,২৬৩ কিমি২)  রাশিয়া  ভ্যাটিকান সিটি  দ্য ওয়ার্ল্ড ফ্যাক্টবুক (২০২৪)  জনপরিসংখ্যান   সূচক  বিবেচিত দেশের সংখ্যা  ভারতের অবস্থান  শীর্ষস্থান অর্জনকারী দেশ  নিম্নে অবস্থানকারী দেশ  প্রকাশক (সাল) জনসংখ্যা  ২০৭টি  ১ম (১৪২ কোটি ৮৬ লাখ)  ভারত  ভ্যাটিকান সিটি  ওয়ার্ল্ডোমিটার (২০২৪) জনঘনত্ব  ২০৭টি  ২৮শ (৪৮১ জন/কিমি২)  মোনাকো  গ্রিনল্যান্ড (ডেনমার্ক রাজ্য)  ওয়ার্ল্ডোমিটার (২০২৪) প্রজনন হার  ২০৯টি  ১০৩তম (২.০৩)  নাইজার  হংকং (চীন)  বিশ্ব ব্যাংক (২০২১) জনসংখ্যা বৃদ্ধির হার  ২৩৬টি  ১২১তম (০.৭২%)  দক্ষিণ সুদান  কুক দ্বীপপুঞ্জ  দ্য ওয়ার্ল্ড ফ্যাক্টবুক (২০২৪)  স্বাস্থ্য  সূচক  বিবেচিত দেশের সংখ্যা  ভারতের অবস্থান  শীর্ষস্থান অর্জনকারী দেশ  নিম্নে অবস্থানকারী দেশ  প্রকাশক (সাল)প্রত্যাশিত আয়ুষ্কাল  ২০১টি  ১৪৬তম (৬৭.২৪ বছর)  হংকং (চীন)  চাদ  বিশ্ব ব্যাংক গোষ্ঠী (২০২১)  তথ্যসূত্র  বিষয়শ্রেণী:ভারত সম্পর্কিত তালিকা